У Вікіпедыі ёсць артыкулы пра іншых асоб з прозвішчам Васільеў.

**Арцём Васільеў** (нар. 23 студзеня 1997, Мінск) — беларускі футбаліст, нападнік.

Клубная кар’ера
---------------

Выхаванец школы футбольнага клуба «Мінск», у 2013 годзе пачаў выступаць за дубль клуба.

У чэрвені 2014 года галоўным трэнерам «Мінска» стаў Андрэй Пышнік, які да таго ўзначальваў дубль. Новы трэнер адразу запрасіў Васільева разам з іншымі маладымі ігракамі ў асноўную каманду. 6 чэрвеня 2014 года Арцём дэбютаваў у Вышэйшай лізе, выйшаўшы на замену на 73-й хвіліне ў матчы з «Белшынай» (3:0). 13 верасня 2014 года забіў свой першы гол за «Мінск», тым самым дапамог сталічнаму клубу на апошніх секундах матча вырваць нічыю з «Белшынай» (1:1).

У снежні 2014 года накіраваўся на прагляд у бельгійскі «Бругэ». Па выніках прагляду зацікавіў трэнераў бельгійскага клуба, але ў лютым 2015 года вярнуўся ў склад «Мінска». У сезоне 2015 выступаў толькі за дубль, у складзе якога забіў 15 галоў і стаў пераможцам турніру дублёраў.

У лютым 2016 года на два гады падоўжыў кантракт з «Мінскам». У сезоне 2016 зноў стаў з’яўляцца ў асноўнай камандзе, выходзячы на замену; усяго ў чэмпіянаце правёў 9 матчаў і забіў 2 галы, у Кубку Беларусі — 4 матчы і 2 галы. У сезоне 2017 стаў часцей прыцягвацца да асноўнай каманды (у чэмпіянаце 12 матчаў і 1 гол, у Кубку 3 матчы), пры гэтым працягваў гуляць за дубль. У красавіку і маі 2017 года не гуляў з-за траўмы. У сезоне 2018 трывала з’яўляўся ў асноўнай камандзе, у асноўным выходзячы на замену. У снежні 2018 года па заканчэнні кантракта пакінуў «Мінск».

У пачатку 2019 года праходзіў прагляд у «Віцебску», але беспаспяхова, і ў сакавіку 2019 года вярнуўся ў «Мінск». У сезоне 2019 стаў часцей з’яўляцца ў стартавым складзе, аднак з ліпеня не гуляў з-за траўмы. У снежні 2019 года падоўжыў кантракт са сталічным клубам. У сезоне 2020 зноў стаў звычайна выхадзіць на замену. У верасні 2020 года разарваў кантракт з «Мінскам» і стаў іграком «Гарадзеі», аднак згуляў за каманду толькі ў адным кубкавым матчы і адным матчы за дубль.

У студзені 2021 года знаходзіўся на праглядзе ў мазырскай «Славіі», але не падышоў і неўзабаве далучыўся да сталічнага «Энергетыка-БДУ», з якім у лютым падпісаў кантракт. Гуляў пераважна ў стартавым складзе каманды. У ліпені 2021 года пакінуў «Энергетык-БДУ» і неўзабаве далучыўся да дзяржынскага «Арсенала». Спачатку гуляў у сартавым складзе, пазней стаў пераважна выхадзіць на замену. Разам з «Арсеналам» артыымаў перамогу ў Першай лізе. У студзені 2022 года па заканчэнні кантракта пакінуў дзяржынскі клуб.

У лютым 2022 года стаў іграком рагачоўскага «Макслайна». Спачатку гуляў у стартавым складзе, са жніўня страціў месца на полі з-за траўм. У кастрычніку 2022 года па пагадненні бакоў пакінуў клуб.

Міжнародная кар’ера
-------------------

Выступаў за юнацкія зборныя Беларусі.

17 студзеня 2016 года дэбютаваў у моладзевай зборнай Беларусі ў матчы супраць Кыргызстана на Кубку Садружнасці ў Санкт-Пецярбургу, выйшаўшы на замену ў другім тайме.

Дасягненні
----------

* Беларусь Пераможца Першай лігі чэмпіянату Беларусі: 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | Мінск | Беларусь | 21 | 2 |
| 2014 | Д1 | Мінск | Беларусь | 6 | 1 |
| 2015 | дубль | Мінск | Беларусь | 24 | 15 |
| 2016 | Д1 | Мінск | Беларусь | 9 | 2 |
| 2017 | Д1 | Мінск | Беларусь | 12 | 1 |
| 2018 | Д1 | Мінск | Беларусь | 19 | 1 |
| 2019 | Д1 | Мінск | Беларусь | 13 | 4 |
| 2020 (1) | Д1 | Мінск | Беларусь | 14 | 2 |
| 2020 (2) | дубль | Гарадзея | Беларусь | 1 | 0 |
| 2021 (1) | Д1 | Энергетык-БДУ | Беларусь | 15 | 2 |
| 2021 (2) | Д2 | Арсенал | Беларусь | 15 | 0 |
| 2022 | Д2 | Макслайн | Беларусь | 12 | 1 |
|

Зноскі
------

1. ↑  Artem Vasilyev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Артем Васильев: «Главное, что помог команде уйти от поражения»
3. ↑  Форвард «Минска» Васильев отправится на просмотр в «Брюгге»
4. ↑  Артем Васильев не подписал контракт с "Брюгге" и вернулся в "Минск"
5. ↑  Артем Васильев остается с "Минском"
6. ↑  Артем Васильев покинул «Минск»
7. ↑  Артем Васильев вернулся в «Минск»
8. ↑  Артём Васильев остается в "Минске"
9. ↑  Артем Васильев продолжит сезон в "Городее"
10. ↑  Артем Васильев перешел в "Энергетик-БГУ"
11. ↑  "Энергетик-БГУ" расторг контракт с Артемом Васильевым
12. ↑  Артем Васильев перешел в "Арсенал"
13. ↑  Пятигорец и Васильев покинули "Арсенал"
14. ↑  "Макслайн" подписал контракт с Васильевым и взял в аренду Прокопенко
15. ↑  Артем Васильев и "Макслайн" прекратили сотрудничество

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |